open-index/open-wikipedia-markdown huggingface dataset:
Swe-Danes

**The Swe-Danes**  var en jazz- og underholdningstrio fra 1958 til 1961 som bestod av den danske fiolinisten og arrangøren Svend Asmussen (født 1916), den danske gitaristen Ulrik Neumann (1918–1994) og den svenske sangartisten Alice Babs (1924 - 2014).

Swe-Danes medvirket i revyen *Evergreens* i Stockholm og vakte internasjonal oppmerksomhet. I perioden 1958–1961 opptrådte de på de store scenene i Skandinavia, England og Tyskland såvel som i USA, blant annet på Coconut Grove i Los Angeles.

Populære plateinnspillinger var *Scandinavian Shuffle* fra 1960 og *Med The Swe-Danes på Berns* fra 1961. Sangen i flere av deres svingende, energiske og ekvibliristiske numre, for eksempel *Scandinavian Shuffle*, *Swe-Dane Shuffle* og *Swe-Dane Symphony*, inneholdt lyder istedenfor ord, inspirert av scat-sang og tradisjonen med vokalensembler som Swingle Singers og andre.

## Referanser


## Eksterne lenker
*
SLV

**SLV** kan referere til:
* Statens legemiddelverk
* Statens Luftfartsvæsen
* Statens livsmedelsverk
* ISO 3166-1 alfa-3-koden for El Salvador
Trine Troelsen

**Trine Stenbæk Troelsen** (født 2. mai 1985 i Tarm, Danmark) er en dansk håndballspiller, som spiller for FC Midtjylland og på Danmarks landslag. Hun er venstre bakspiller og til tider playmaker.

Troelsen begynte å spille håndball i Skjern, men skiftet tidlig til Viborg HK, hvor hun debuterte i Håndboldligaen i 2003. Men med dette lagets mange stjernespillere var det imidlertid vanskelig for henne å få tilstrekkelig med spilletid, selv om hun allerede i sin første sesong snuste på internasjonal håndball via klubbens kamper i EHF Cupen. Da SK Aarhus rustet opp laget i 2007 valgte Trine Troelsen å skifte til denne klubben, og her fikk hun sitt store gjennombrudd. Hun ble snart en av de bærende spillerne på laget. Med SK Aarhus' skrantende økonomi valgte hun dog å skifte til FC Midtjylland ved årsskiftet 2009/10, selv om hun i FCM innledningsvis måtte spille som amatør, ettersom også denne klubben hadde økonomiske vanskeligheter og ikke hadde lov til å skrive kontrakter.

Allerede våren 2006 hadde hun fått sin debut på landslaget i en kamp mot Russland, og hun var med til EM samme år. Da det inntraff et generasjonsskifte på landslaget, hvor blant annet spillere som Katrine Fruelund, Rikke Skov og Mette Sjøberg sluttet, sto Troelsen for tur, og hun ble snart en av de sikre spillere i troppen. Ved VM i 2009 ble hun lagets toppscorer med 44 mål og en viktig brikke på veien til femteplassen i turneringen.

## Referanser


## Eksterne lenker
*
Ann Grete Nørgaard

**Ann Grete Nørgaard Østerballe** (født 15. september 1983 i Viborg) er en dansk håndballspiller, som spiller for den rumenske klubben  og det danske landslaget.

Hun vant Mesterligaen i håndball for kvinner med  i 2009.

## Eksterne lenker
*
Finnmark Arbeiderparti

**Finnmark Arbeiderparti**, stiftet i 1912, er en fylkesavdeling av Arbeiderpartiet.

Finnmark Arbeiderparti er det største politiske partiet i Finnmark og fikk ved fylkestingsvalget i 2011 39,6 % av stemmene og 15 av de 33 representantene i Finnmark fylkesting. Dette er en tilbakegang på to representanter i forhold til forrige periode.

Leder i Finnmark Arbeiderparti er Ingalill Olsen.

## Historie
Finnmark Arbeiderparti ble opprett i 1912, da som Øst-Finnmark Arbeiderparti. Vest-Finnmark Arbeiderparti ble trolig stiftet noen år senere. 

## Stortingsrepresentanter for Finnmark Arbeiderparti 2013-2017
* Helga Pedersen, Tana (Kommunal- og forvaltningskomiteen)
* Kåre Simensen, Alta (Utenriks- og forsvarskomiteen)

## Eksterne lenker
* 
*
Peter David

**Peter Allen David** (1956–2025) var en amerikansk forfatter av tegneserier, bøker og fjernsyn. Han er kanskje mest kjent for sitt arbeid med tegneserien *[[Hulk|The Incredible Hulk]]*, som han skrev i 12 år i 1980- og 1990-årene. Han skrevogså for tegneserier som *[[Spider-Man]]*, *[[Supergirl]]*, *[[Aquaman]]*, *[[Fantomet|The Phantom]]*, *Soulsearchers And Company*, *X-Factor* og *Dreadstar*, for å nevne noen. Davids tegneserier er kjent for sin humor og referanser til media og populærkultur.

David skrev en rekke science fiction- og fantasyromaner og er særlig kjent for sine tallrike *[[Star Trek]]*-romaner. Han skrev også en del for fjernsyn, blant annet TV-serien *[[Babylon 5]]*.

## Referanser


## Eksterne lenker
* 
* 
*
Alan Cossar

**Alan C. Cossar** er en bermudisk økonom, som var sentralbanksjef for Bermudas sentralbank (BMA) fra 2010 til 2012. 

Han overtok stillingen 12. januar 2010 etter at Alan Richardson gikk av 30. september 2009. På slutten av 2012 gikk han av, og ble i mars 2013 erstattet av Gerald Simons. 

Cossar har sin bakgrunn hovedsakelig fra forsikringsbransjen, der han jobbet i 33 år før han begynte i sentralbanken. 29 av disse årene har vært hos Aon Captive Services Group, fram til 2005. Der var han bl.a. direktør for Amerika-regionen. Fra 1996 til 1997 var han president i *Bermuda Insurance Management Association*. Han har mange styreverv bak seg.

Han er utdannet fra University of Strathclyde i Skottland, der han har en BA i regnskap og økonomi *(Accountancy and Economics*). 

Han er medlem av Institute of Chartered Accountants of Scotland (tilsvarende Norges Statsautoriserte Revisorers Forening). 

## Referanser
Bombeangrepet i Stockholm 2010

**Bombeangrepet i Stockholm 2010** fant sted 11. desember 2010 da to eksplosive ladninger gikk av med 10 minutters mellomrom i det travle sentrumsområdet ved Drottninggatan/Olof Palmes gate og Drottninggatan/Bryggargatan i Stockholm. Etter den første eksplosjonen kl 16.52 ble en hvit Audi 80 avant satt i brann. Den andre eksplosjonen skjedde kl 17.02. En person identifisert som Taimour Abdulwahab ble funnet med fatale skader i mageregionen og døde straks etter eksplosjonen. Ifølge Tidningarnas Telegrambyrå (TT) skal Abdulwahab ha sprengt seg selv til døde, noe som også ble fortalt av vitner sitert av *[[Dagens Nyheter]]*. Inntil Abdulwahab ble det funnet et metallrør og en veske som det ble oppgitt at inneholdet spikre. Det svenske politiet antar at Abdulwahab  var selvmordsbomber og etterforsker eksplosjonene som et terroristangrep, det første i Skandinavia.

Taimour Abdulwahab som utførte selvmordsangrepet var født i Bagdad og kom til Sverige i 1992. I 2001 flyttet han til Luton og studerte fysioterapi ved universitetet der. 

I en e-post som ble sendt til Tidningarnas Telegrambyrå (TT) 12 minutter før bombeaksjonen ble krigen i Afghanistan, krenkelser av profeten og tegningene til Lars Vilks oppgitt som bakgrunn for aksjonen. I e-posten advarer Abdualwahab mot flere aksjoner, og oppfordrer "muhajediner" til å utføre slike.

30. april 2012 startet en rettssak mot Nazzedine Menni i Glasgow som er tiltalt for medvirkning til terrorangrepet. Ifølge tiltalen kan terrorangrepet ha hatt forgreininger til 5 forskjellige land, men Menni er den eneste som det er tatt ut tiltale mot. 

## Referanser
Con Vita-koret

**ConVita** var et blandakor hjemmehørende på Romerike i Akershus.

Stiftet i 1981. Korets første dirigent var Olav Nikolaysen. Sangerne i ConVita kom fra ulike kommuner i regionen.

I 2017 ble organisasjonen ConVita oppløst.

## Plateutgivelser
* 1996: *Kontraster*

## Eksterne lenker
* 
* www.convita.no
Darren Q. Johnston

**Darren Q. Johnston** er en bermudisk økonom, som har vært visesentralbanksjef (*Deputy Chairman*) i Bermudas sentralbank (BMA). 

Fra 30. september 2009, da sentralbanksjef Alan Richardson gikk av, og fram til Alan Cossar overtok stillingen 12. januar 2010 var han fungerende sentralbanksjef. Anthony Joaquin overtok Johnstons stilling som visesentralbanksjef i mars 2013, etter at Johnston sluttet da hans periode utløp. Han hadde da sittet 17 år i styret i BMA.

Parallelt med jobben i sentralbanken var han også *Territory Senior Partner* for Bermuda i PricewaterhouseCoopers fra 2009, en stilling han fikk etter å ha vært partner der i 13 år.

Han er utdannet fra Berkeley Institute og Mount Allison University, der han har en *Bachelor of Commerce*. Han er statsautorisert revisor  (*Chartered Accountant* og *Certified Public Accountant*). 

## Referanser
Mari Eriksmoen

**Mari Eriksmoen** (født 1983) er en norsk sopran og operasanger med et repertoar som omfatter roller for koloratursopraner, så vel som lyriske sopraner. 

Eriksmoen er utdannet ved Norges musikkhøgskole i Oslo, Conservatoire national supérieur de musique et de danse i Paris og Operaakademiet i København. Eriksmoen debuterte i 2006 og har hatt engasjementer i både Norden og Europa. I oktober 2010 fikk hun gode kritikker for rollen som Zerbinetta i *Ariadne auf Naxos* av Richard Strauss ved Theater an der Wien. 

I 2005 vant hun kammermusikkprisen i *International Lied Competition for Youth* i Tyskland og i 2009 mottok hun De unges Lindemannpris. Eriksmoen ble i 2011 tildelt Statoils talentstipend.

## Utgivelser

* Mari Eriksmoen og Bergen filharmoniske orkester: *Britten: Les Illuminations, Quatre Chansons françaises, Canteloube: Chants d’Auvergne*. (Chandos, 2021).

## Referanser


## Eksterne lenker
* 
* 
* 
* 
* Mari Eriksmoen hos Sceneweb
Daw Tenzin

**Daw Tenzin** (født 1956) var sentralbanksjef for Bhutans sentralbank (RMA) fra 18. august 2010 til august 2015. 

Sentralbankloven i Bhutan ble endret i 2010, slik at finansministeren ikke lenger skal være sentralbanksjef. Daw Tenzin var RMA sin første sentralbanksjef som ikke innehar rollen i form av å være finansminister. Fram til Tenzin ble utnevnt var *Lyonpo* (minister) Wangdi Norbu leder av sentralbanken, i kraft av å være finansminister. 

Tenzin ble ansatt i RMA i desember 2003, som administrerende direktør. Som utdanning har han en *Professional Graduate Diploma* i u-landsøkonomi fra Australian National University. Etter at hans femårsperiode som sentralbanksjef gikk ut i august 2015 overtok *Dasho* Penjore denne stillingen.

## Referanser
Droste-effekten

**Droste-effekten**, også kalt **drosteeffekt** og **rekursivt bilde**, er et bilde som inneholder en mindre versjon av seg selv der det er naturlig i bildet. Det lille bildet inneholder på samme måte et enda mindre bilde av seg selv på tilsvarende samme sted og så videre i et gjentakende, rekursivt mønster. Drosteeffekten kan lettest oppnås ved å speile et speil slik at speilbildene gjentas «innover i hverandre».

Droste-effekten har navn etter Droste, et nederlandsk varemerke for et kakaopulver, der bildeeffekten ble brukt i ulike typer emballasjedekor og reklametegninger fra omkring år 1900.

I billedkunsten har blant annet den nederlandske tegneren M. C. Escher (1898–1972) arbeidet mye med optiske og visuelle effekter som drosteeffekten.

Innen heraldikken kalles en tilsvarende visuell effekt hos «uendelige» eller «grenseløse» bilder som inneholder seg selv, «mise en abyme».

## Se også
* Fraktaler, et geometrisk objekt som kan ha en selvliknende struktur eller gjentakende mønster som forekommer på forskjellige nivåer av forstørrelse
* Mise en abyme, opprinnelig heraldisk begrep om bilder som inneholder seg selv
* Rekursjon, periodisk gjentakelse, for eksempel i matematikk og lingvistikk

## Eksterne lenker
*
Michał Rola-Żymierski

**Michał Rola-Żymierski** (født som Michał Łyżwińsk 4. september 1890, død 15. oktober 1989 i Warszawa, Polen) var en polsk kommunistisk militær kommandant og marskalk av Polen fra 1945 og frem til sin død.

I 1910 startet han på sine studier på Det juridiske fakultet på Det jagellonske universitet. I 1914 ble han med i de polske legioner og kjempet under første verdenskrig på mange av de viktigste slagmarkene på den østerriksk-ungarske østfronten. Han trakk seg fra den østerriksk-ungarske hæren i 1917, og vendte tilbake til Kraków, hvor han fullførte sine juridiske studier før han ble uteksaminert fra handelsskolen i Kraków.

I 1918 ble han med i den polske hæren og deltok blant annet i den polsk-sovjetiske krigen. Han kommanderte 2. infanteribrigade, og deretter ble han forfremmet til sjef for de polske legioner i den andre infanteridivisjon.

Etter krigen ble han sendt til Paris, hvor han ble uteksaminert fra École spéciale militaire de Saint-Cyr. Da han kom hjem ble han forfremmet til general. Żymierski tjenestegjorde i Warszawa som assisterende sjef for administrasjon av den polske hæren. Under det polske kuppet i 1926 kjempet han på den tapende regjeringens side. I 1927 ble han stilt for krigsrett og funnet skyldig etter flere kontroversielle anklager om bestikkelser og underslag, og han ble degradert til menig soldat av første klasse. Han ble utvist fra hæren og dømt til fem års fengsel.

Etter løslatelsen i 1931 ble han med i sovjetisk etterretning og han ble et hemmelig medlem av kommunistpartiet i Polen. Etter Stalins beslutning om å oppløse den polske kommunistpartiet i 1938, emigrerte Żymierski til Frankrike, men kort tid etter utbruddet av den andre verdenskrig kom han tilbake til Polen.

I 1943 ble han nestkommanderende i *Gwardia Ludowa*, Folkegarden i den polske undergrunnsbevegelsen som gjorde motstand mot den tyske okkupasjonen, og fra 1944 var han sjef for *Armia Ludowa*, Folkehæren. Som sådan ble han forfremmet og han fikk tilbake graden general og ble kommandant for den polske hæren som kjempet sammen med Sovjetunionen.

Den 3. mai 1945, ble han, etter ordre fra Stalin, forfremmet til marskalk av Polen. Han ble av Sovjetunionen tildelt Seiersordenen den 9. august 1945 for fremragende innsats i organiseringen av Polens væpnede styrker og for fremgangsrik ledelse av den polske hær i det avgjørende slaget mot den felles fienden, Tyskland.

Som følge av de stalinistiske utrenskninger som ble organisert i Polen av Bolesław Bierut ble Żymierski arrestert i 1952. Han ble imidlertid løslatt i 1955 og alle anklager mot ham ble frafalt. Han ble rehabilitert av den polske regjeringen i 1956. Rola-Żymierski var også medlem av Det polske forente arbeiderparti. Etter at kommunistregimet under Wojciech Jaruzelski innførte unntakstilstand i 1981 ble han medlem av sentralkomiteen og av Den nasjonale enhetsfronten.

Rola-Żymierski døde i Warszawa 15. oktober 1989. Han var den siste offiseren til å holde rangen marskalk av Polen.

## Referanser
Aleksej Antonov

**Aleksej Innokentjevitsj Antonov** (russisk: Алексей Иннокентьевич Антонов; født 9. september 1896, død 16. juni 1962) var en general i den sovjetiske hæren. Han ble tildelt Seiersordenen for sin innsats under andre verdenskrig.

Antonov ble født i Hrodna, som sønn av en tsaristisk artillerioffiser. Han ble uteksaminert fra Militærakademiet Frunze i 1921 og ble med i Den røde armé under den russiske borgerkrigen. Han ble deretter instruktør på Frunze-krigsskolen i 1938.

Under andre verdenskrig gjorde han seg bemerket for sin innsats og ble 4. juni 1945 tildelt 
Seiersordenen for planlegging av militæroperasjoner og koordinering av frontene.

Etter den andre verdenskrigen ble Antonov utnevnt til kommandør for Transkaukasus militærdistrikt. I 1955 ble han stabssjef for de kombinerte styrkene av Warszawapakten. Han hadde denne stillingen frem til sin død i 1962. Antonov giftet seg med den kjente ballerina Olga Vasiljevna Lepesjinskaja.

## Referanser
Claire Hedenskog

**Claire Hedenskog** (født 10. mars 1988 i Göteborg) er en svensk svømmer, som spesialiserer seg i disiplinen fristil.

Hedenskog har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer elleve i 4 x 100 meter fri.

## Referanser


## Eksterne lenker
*
Daniel Domscheit-Berg

**Daniel Domscheit-Berg** (født 1978), tidligere kjent under psevdonymet *Daniel Schmitt*, er en tysk Internettaktivist. Han er best kjent fra tiden som talsperson for nettstedet WikiLeaks. Før han arbeidet med Wikileaks, var Domscheit-Berg tilknyttet den tyske hackergruppen Chaos Computer Club. Domscheit-Berg er i dag en av lederne av varsler-nettstedet OpenLeaks, som han startet sammen med en annen WikiLeaks-avhopper senhøsten 2010.

## Referanser


## Eksterne lenker
* OpenLeaks, nettstedet som Domscheit-Berg startet
*
Günter Netzer

**Günter Netzer** (født 14. september 1944 i Mönchengladbach) er en tidligere tysk fotballspiller. Han spilte mesteparten av karrieren i Borussia Mönchengladbach (1963–1973), der han i flere år var kaptein. Netzer opererte som midtbanedirigent både på klubblaget og landslaget. Sammen med Franz Beckenbauer styrte han  som ble europamestere i 1972.

## Spiller og manager
Med Borussia Mönchengladbach vant Netzer Bundesliga to ganger, i 1970 og -71, og i sin siste kamp for ”die Fohlen”, som laget ble kalt, scoret han seiersmålet i den tyske cupfinalen. I 1973 gikk han til Real Madrid, der han spilte i tre sesonger. Han ble spansk seriemester med Real Madrid, og ble verdensmester med Vest-Tyskland i 1974, men i den sistnevnte turneringen spilte han bare én kamp. Landslagssjef Helmut Schön valgte i stedet å bruke Netzers hardeste konkurrent på midtbanen, Wolfgang Overath.

Årsaken til dette var dels at Netzer hadde vært skadet under oppkjøringen til mesterskapet, og dels at forholdet mellom ham og Schön ikke alltid var det beste. Netzer ble regnet for å være egenrådig og å gå sine egne veier. Netzer hadde også sine feider med den legendariske treneren i Mönchengladbach, Hennes Weisweiler (1919–1983). Etter en sesong i den sveitsiske klubben Grasshoppers avsluttet han karrieren i 1977.

Fra 1978 til 1986 var han manager i Hamburger Sportverein (HSV), og disse årene er de beste i den kjente klubbens historie. I 1979, 1982 og 1983 vant laget Bundesliga, og i 1983 gikk HSV også til topps i Serievinnercupen.

Netzer var fryktet for sine presise pasninger, skudd og dødballer, og ikke minst for raidene fra egen banehalvdel, raid han gjerne avsluttet med sjanseskapende pasninger eller livsfarlige skudd.

## Kamper og scoringer
* Borussia Mönchengladbach: 230 kamper, 82 mål
* Real Madrid: 85 kamper, 9 mål
* Landslaget: 37 kamper, 6 mål

## Referanser


## Eksterne lenker
* 
* 
* 
*
Anna-Karin Kammerling

**Anna-Karin Kammerling** (født 1980) er en svensk svømmer, som spesialiserer seg i disiplinene butterfly og fristil.

Kammerling fikk sin olympiske debut da hun representerte Sverige under Sommer-OL 2000, der hun tok bronse på 4 x 100 meter fri. Hun repsresenterte også Sverige under Sommer-OL 2004 og Sverige under Sommer-OL 2008 der hennes beste individulle resultat er en 22.-plass fra 50 meter fristil i Beijing. I tillegg til å være utøver i OL, har hun også deltatt i en rekke VM og EM blant annet, og har tilsammen fem gull, fem sølv og fem bronser fra VM. Hun har også hatt verdensrekorden på 50 meter butterfly to ganger.

## Eksterne lenker
*
OpenLeaks

**OpenLeaks** er et varsler-nettsted som har som formål å lekke dokumenter fra styresmakter og andre organisasjoner, og samtidig holdes kildene anonyme. Nettstedet ble grunnlagt senhøsten 2010 av to tidligere WikiLeaks-aktivister. OpenLeaks skal etter planen fungere på samme måte som WikiLeaks, men her har den som leverer dokumentene mulighet til å bestemme hvem som skal få tilgang til lekkasjen.

En av lederne skal være Daniel Domscheit-Berg, også kjent under psevdonymet Daniel Schmitt. Domschelt-Berg var talsmann for Wikileaks i Tyskland, men hoppet i september 2010 av sammen med flere andre sentrale Wikileaks-støttespillere. Årsaken til splittelsen var Julian Assange, som Domsheit-Berg og hans meningsfeller mente kjørte for mye av et sololøp.

## Referanser


## Eksterne lenker
*
Petra Granlund

**Petra Granlund** (født 15. oktober 1987 i Valla) er en svensk svømmer, som spesialiserer seg i disiplinene butterfly og fri.

Granlund fikk sin olympiske debut da hun representerte Sverige under Sommer-OL 2008. Her ble hennes beste resultat en 14.-plass i 4 x 200 meter fri. I tillegg til å være utøver i OL, har hun også deltatt i en rekke EM og VM, blant annet i 2006, da hun tok EM-gull på 200 meter butterfly.

## Eksterne lenker
*
Ilja Pavlov Najdenov

**Ilja Pavlov Najdenov** (1960–2003) var en bulgarsk mafiaboss, finansmann og filantrop. Han var grunnlegger og leder av bedriften Multigroup og G-13. Gjennom hele sin karriere hadde han tette bånd til den bulgarske sikkerhetstjenesten *Committee for State Security* og hans firma Multigroup var kjent for å bedrive forbrytersk virksomhet som hvitvasking, utpressing, bedrageri og kontraktmord. Iliya Pavlov spilte også en viktig rolle da Bulgaria fjernet seg fra sosialismen og innførte demokrati og skaffet seg store fordeler under privatiseringen av statlig industri. Hans forretningskonglomerater kjøpte opp bedriftene til svært lave priser og solgte dem videre eller lot dem gå konkurs. På denne måten klarte Pavlov å samle en stor formue og ble en tid rangert som den åttende rikeste mannen i Sentral- og Øst-Europa av det polske magasinet Wprost i 2002. Han ble sagt å være god for 1,5&nbsp;milliarder USD.

Han var gift med Darina Pavlova som arvet hans formue etter at han ble drept.

Pavlov ble skutt utenfor sitt kontor om kvelden den 7. mars 2003 av en snikskytter og døde momentant.

Dagen før hadde han vitnet under rettssaken mot de anklagede drapsmennene til den tidligere statsminister Andrei Lukanov som døde i 1996. Pavlov erklærte da at han ikke hadde vært i noen konflikt med Lukanov.

Ingen har blitt anklaget for drapet på Pavlov og selv om det verserer flere teorier kjenner man ikke motivet for drapet. Et tidligere drapsforsøk mot Pavlov ble gjennomført i 1997 da bilen hans ble sprengt av en bombe. Pavlov var ikke i bilen og ble ikke skadet.

I 2010 ble Pavlovs søster Slavka Naydenova og hennes 8 år gamle sønn drept i Virginia i USA. En russisk-amerikansk kvinne som var gift med Naydenovas eksmann ble kjent skyldig i drapene. Motivet skal ha vært sjalusi.

## Fotnoter

## Referanser
Gorm Lund

**Gorm Gregory Ebro Lund** (født 22. juli 1948 i Oslo) er en norsk gullsmed, gravør, grafisk designer og forfatter.

I samarbeid med den tyske gullsmeden Bernhard Heinrich Wulf startet Lund gullsmedverkstedet "Moderne smykkedesign" i Bygdøy Allé 18 i Oslo. Senere arbeidet Lund som disponent i Norway Silver designs AS. 

Etter fem år forlot han faget og etablerte Lund Reklamebyrå. Han var også mediarådgiver og markedsføringsansvarlig ved utbyggingen av boligkomplekset Jordal Terrasse og andre utbygginger for entreprenører i Oslo-området.

Han bygget senere opp reiseselskapet Ibex Tours med tilbud om jakt- og fiskereiser med hoveddestinasjoner i Afrika og Russland, samtidig som han startet et café og cateringsselskap. 
 
Lund har vært redaktør for *Sykkelmagasinet*, *Multisport*, *PHV-bladet* og magasinet *Tramp* og har skrevet flere artikler og bøker.  

## Eksterne lenker
*
Stjerne (andre betydninger)

**Stjerne** kan referere til

* Stjerne, et astronomisk begrep for en stor brennende gasskule, som Solen
* Stjerne, avledet fra ''filmstjerne'', en skuespiller med suksess. Idag også brukt om andre slags kjendiser fra sport, musikk etc..
* Stjerne (klassifisering), et symbol som benyttes for kvalitetsklassifisering
* Stjerne (symbol), et symbol
* Shuriken, vanligvis omtalt som kastestjerne i den vestlige verden
* Adventsstjerne, elektrisk anordning med glødelampe som henges opp og tennes i vinduer i hjemmet i adventstiden
* Julestjerne, en blomst
* Davidsstjerne, gammelt stjernesymbol som har blitt et symbol for jødedommen

**Stjernen** kan referere til

* Stjernen Hockey, en ishockeyklubb fra Fredrikstad
* Kongesjaluppen «Stjernen» fra 1899, Norges minste eksisterende dampskip
* Kongesjaluppen «Stjernen» fra 1935, som brukes av kongefamilien
Liam Hemsworth

**Liam Hemsworth** (født 13. januar 1990 i Melbourne i Victoria) er en australsk skuespiller. 

Han fikk sitt internasjonale gjennombrudd i den amerikanske filmen *[[The Last Song (film)|The Last Song]]*, som kom ut i mars 2010. Der spiller han den romantiske interessen til Miley Cyrus, som han også tidligere har datet i virkeligheten. Han landet en av hovedrollene i *[[The Hunger Games (film)|The Hunger Games]]*, basert på romanen *[[Dødslekene]]* av Suzanne Collins. Han spilte også i eventyrfilmen *[[Arabian Nights]]* mot Anthony Hopkins, actionfilmen *[[The Expendables 2]]* mot Sylvester Stallone, Bruce Willis, Arnold Schwarzenegger og Jason Statham, samt *[[The Hunger Games: Catching Fire]]*, oppfølgeren til *The Hunger Games*. Han er ellers kjent for roller i diverse australske serier. 

Han er yngre bror av Chris Hemsworth, og har dessuten en eldre bror ved navn Luke, som også er skuespiller. 

## Referanser


## Eksterne lenker
* 
*
Lidl-Trek (herrelag)

**Lidl-Trek**  er et profesjonelt sykkellag fra USA.

Laget ble dannet før 2011-sesongen som Leopard Trek, med brødrene Schleck og en del andre tidligere Team Saxo Bank-ryttere og ansatte i sentrale roller. Laget fikk en tøff start da Wouter Weylandt døde i en utforkjøring på 3. etappe av Giro d'Italia 2011, deres første Grand Tour. 

Etter 2011-sesongen overtok de sponsorene RadioShack og Nissan, samt en del av rytterne fra Team RadioShack. 

Etter 2013-sesongen byttet laget navn til Trek Factory Racing. 

## 2026
### Ryttere

### Seire

## Eksterne lenker
*
Skagen kirke

**Skagen kirke** er en kirke som ligger i Skagen på Jylland. Den ble opprinnelig oppført i 1841 etter tegninger av arkitekt C.F. Hansen og bygget om i 1909–10 av Ulrik Plesner og Thorvald Bindesbøll. Under denne ombyggingen kom blant annet tårnet og det markante barokkinspirerte spiret til. Interiøret står omtrent uendret slik Hansen utformet det.

C.F. Hansen hadde innredet kirken etter nyklassisistiske prinsipper med en stram symmetri rundt midtgangen som førte en inn i rommet med oppmerksomheten rettet mot øst, hvor prekestolen var plassert over alteret foran østveggen og døpefonten var plassert på midtaksen foran alteret. Ved ombyggingen i 1910 beholdt Plesner denne oppbygningen med midtaksen som førte frem til døpefonten. 

Prekestolen ble flyttet ned foran alteret, som ble satt opp i en nisje tre trinn over skipets gulv og fikk en innramming av to søyler. På alterbordet ble det satt opp en altertavle av Joakim Skovgaard med ramme skåret av Thorvald Bindesbøll. Dessuten tegnet Bindesbøll nye stolegavler, utsmykning på knefallet og pynten på prekestolen.

I 1988-89 ble kirkens indre restaurert. Arne L. Hansen sto for farvesetningen, samtidig dekorerte han alterbordets forside med tre felter. 

På alteret er det stilt opp en korsfestelsesgruppe med tre svevende duer utført av Niels Helledie i 1994. På nordveggen er det hengt opp et krusifiks av samme kunstner.  

Skagen kirke har tre votivskip.

## Eksterne lenker
* Skagen kirke
* 
* Skagen Kirke hos KortTilKirken
Ida Marko-Varga

**Ida Marko-Varga** (født 10. mars 1985 i Malmö) er en svensk svømmer, som spesialiserer seg i disiplinen fristil. Hun representerer Triton, Malmö i Sverige og Stavanger Svømme Club i Norge fra 2010. Hun er gift med svømmetrener Sebastian Marko-Varga.

Marko-Varga fikk sin olympiske debut da hun representerte Sverige under Sommer-OL 2008. Her ble hun nummer 16 i 200 meter fri. I tillegg til å være utøver i OL, har hun også deltatt i en rekke EM og VM, og har til sammen tre bronser fra EM.

## Medaljer i norske mesterskap
Marko-Varga vant 21 NM-gull i perioden 2010–2012, alle på kortbane.

## Referanser
 

## Eksterne lenker
*
36 Crazyfists

**36 Crazyfists** er et heavy metal-band fra Kenai, Alaska.

Navnet kommer fra en Jackie Chan film, *Jackie Chan and the 35 Crazy Fists*. De har gitt ut seks studioalbum.

## Eksterne lenker
* 
*
Per Arne Totland

**Per Arne Totland** (født 1958) er en norsk forfatter, tidligere journalist, næringslivsleder og bedriftsrådgiver. 

Totland er født i Oslo, oppvokst i Sandnessjøen og Kvinnherad.

Han var nyhetsreporter og programleder i NRK *[[Dagsnytt]]* fra 1980 til 1985. Han var en periode informasjonsdirektør i IndustriBanken og deretter direktør for kommunikasjon og konsernutvikling i Dyno Industrier i seks år til 1993. Totland eide og drev fra 1994 til 2013 kommunikasjonsbyrået Axxept (opprinnelig etablert under navnet Argument). Fra 2013 har han arbeidet som frittstående rådgiver og som forfatter.

Totland debuterte som romanforfatter i 2015 med spenningsromanen *Om hundre år er allting gjemt*, en historisk-politisk thriller med Svalbardtraktaten som bakteppe. Han har også skrevet boken *Kaldfront* om Svalbards politiske historie, biografien om Fritz Wedel Jarlsberg og andre dokumentarbøker.

## Privatliv
Han er gift med Thea Totland.

## Bibliografi
* *Fritz Wedel Jarlsberg. Diplomat uten grenser* (biografi, 2025)
* *A Century at Sea* (dokumentar, 2019)
* *Kaldfront. Konfliktområdet Svalbard gjennom 100 år* (dokumentar, 2016)
**Om hundre år er allting gjemt* (roman, 2015) 
**Germa Lionel - norske sjøfolk i Gaddafis fangenskap* (med Helge Alvin Rosfjord, dokumentar, 1984)
## Referanser
Maurice Durquetty

**Maurice Durquetty** var en fransk sportsutøver som deltok i de olympiske leker 1900 i Paris.

Durquetty vant en olympisk sølvmedalje i pelota under OL 1900 i Paris. Det var kun to lag, et spansk og et fransk, som deltok i pelota, et baskisk ballspill som spilles med massiv ball med to deltakere på hvert lag. Kampen, som ble spilt 14. juni 1900, ble vunnet av det spanske laget som besto av Francisco Villota og José de Amézola y Aspizúa.     

## OL-medaljer
*1900  Paris -  Sølv i pelota  Frankrike

## Eksterne lenker
*
Citytunneln

**Citytunneln** er en jernbaneforbindelse gjennom Malmö i Sverige. Forbindelsen ble påbegynt i 2005 og innviet 4. desember 2010. Hele forbindelsen er 17 kilometer, hvorav 6 kilometer er tunnel under Malmö sentrum. Den nye forbindelsen har to nye underjordiske stasjoner, Malmö C og Triangeln, videre ble Hyllie stasjon bygget i forbindelse med strekningen. Prosjektet skal totalt ha kostet om lag 8,5 milliarder.

## Referanser


## Eksterne lenker
*
Wilhelm Carstens

**Wilhelm Carstens** (født 29. januar 1869, død 12. februar 1941) var en tysk roer som deltok i de olympiske leker 1900 i Paris.

Carstens vant en olympisk bronsemedalje i roing under Sommer-OL 1900 i Paris. Han var med på båten, med roere fra roklubben *R.C. Favorite Hammonia Hamburg*, som kom på tredjeplass i den første finalen i firer med styrmann bak to franske båter. De andre roerne var Julius Körner, Adolf Möller, Hugo Rüster og Egmont Zahn,  som var styrmann.

## OL-medaljer
*  1900  Paris - Bronse i roing, firer med styrmann  Tyskland

## Referanser


## Eksterne lenker
*
Therese Wallter

**Therese Wallter** (født 1. mai 1982 i Helsingborg) er en svensk håndballspiller som spiller for . Hun spilte i OL 2008 og i EM 2010.

## Eksterne lenker
*
Ulla fyr

**Ulla fyr**, Norsk fyrliste nummer 345000, er en fyrstasjon i Haramsfjorden. Den ligger på Kvernholmen i Haram kommune på Sunnmøre.

I 1872 ble det bevilget penger til å få bygget et fiskefyr på Kvernholmen og det ble satt opp en liten fyrbygning her. Fyret sto ferdig høsten 1873 og ble tent første gang 25. januar 1874. Fra 1889 ble brennetida utvidet og stasjonen måtte derfor utvides til familiestasjon. Det ble bygd ny bolig med uthus og naust, samt et lite fjøs.

I 1898 fikk fyret en 4. ordens linse med flere klippsektorer slik at lyset lyste i forskjellige farger i forskjellige retninger. I januar 1901 ble fyret truffet av en storm og naustet ble flyttet av bølgene, men ikke ødelagt. Fyret ble forsterket i 1929 og fikk elektrisk strøm innlagt.

I oktober 1944 bombet allierte fly fyrstasjonen og førte til store skader. Gjenoppbyggingen av fyret startet i 1950. Det ble da bygd en ny fyrbygning med støpejernslykt på taket. I 1975 ble fyret automatisert og avbemannet.

En kort periode leide forsvaret fyret av Kystverket og benyttet det til ulike anledninger. I 2003 tok Kystverkklubben Ullafyrets Venner over ansvaret for å vedlikeholde fyret. I dag drives fyrkafé og ulike sammenkomster, i tillegg til muligheter for overnatting.

I dag er fyrstasjonen fredet etter lov om kulturminner. 

## Tekniske fyrdata

Fyret er et rødt jerntårn på en hvit betongbygning. Lyshøyden er 21,5 meter over høyvann. Lysstyrken er på 40&nbsp;500 Candela, og lysvidden er på 13,3 nautiske mil. Lyskarakteren er Oc (2) WRG 8s, som betyr at det blir gitt en gruppe på to formørkelser med rødt grønt og hvitt lys hvert 8. sekund. Fyrlyset har 12 sektorer.

## Se også
*Norske fyr

## Referanser



 



## Eksterne lenker
* 
* 
*
Tyrhaug fyr

**Tyrhaug fyr** er et fyr som ligger på Ringholmen, en liten øy like øst for Edøya i Edøyfjorden og sørøst for Smøla. 

Fyret ble bygget i 1833 og avbemannet i 1967 da det ble erstattet av en fyrlykt. Fyrbygningen er i dag 14,2 meter høy med en lyshøyde på 17,8 meter over havet. Dette gir en lysvidde på 13,4 nautiske mil. 

## Se også
*Norske fyr

## Eksterne lenker
* 
*
Émile Wegelin

**Émile Wegelin** (født 24. desember 1875 i Lyon, død 1962) var en fransk roer som deltok i de olympiske leker 1900 i Paris.

Wegelin vant en olympisk sølvmedalje i roing under Sommer-OL 1900 i Paris. Han var med på båten, med roere fra roklubben *Union Nautique de Lyon*, som kom på andreplass i den første finalen i firer med styrmann bak en annen fransk båt. De andre roerne var Georges Lumpp, Charles Perrin og Daniel Soubeyran. Hvem som var styrmann er ukjent.

## OL-medaljer
*  1900  Paris - Sølv i roing, firer med styrmann  Frankrike

## Referanser


## Eksterne lenker
*
Matt Cardle

**Matthew Cardle** (født 1983 i Essex) er en engelsk sanger, kjent for å ha vunnet X Factor sesong 7 i Storbritannia. 

Han vant finalen 12. desember 2010 og en platekontrakt med Syco Music. Han coverversjon av Biffy Clyros «Many of Horror», omdøpt til 
«When We Collide» ble utgitt umiddelbart som singel etter at han vant konkurransen.

Han var tidligere maler og dekoratør, sønn av David & Jennifer Cardle.

## Eksterne lenker
* 
* 
* 
*
Wipo av Burgund

**Wipo av Burgund** (også Wippo, av Wigbert; født ca. 995, død ca. 1048) var en fransk prest, forfatter og salmedikter. Han var hoffkapellan hos keiser Konrad II av det tysk-romerske rike og skrev hans biografi *Gesta Chuonradi II imperatoris*.

## Liv og virke
Han presenterte arbeidet sitt til Konrads sønn, Henrik III, i 1046, ikke lenge etter at Henrik hadde blitt kronet. I verket ser Wipo subjektet sitt klart, og selv om det er skrevet med kjærlighet er det ikke bare en lovprisning, men også Konrads feil og mangler kommer fram. Han får derimot ikke fram de helhetlige forholdene i samtiden, særlig ikke keiserens forhold til de herskende prinsene og til kirken. Wipos skrivestil er enkel og flytende med et godt språk.

Andre av hans viktige verker er  *Proverbia* (1027 eller 1028) og *Tetralogus Heinrici* som er skrevet heksameter på rim. Han skrev en hyllest av keiser Henrik i 1041, og en gripende klagesang på latin da Konrad døde. Det er også antatt at han skrev den liturgiske påskesekvensen *[[Victimae paschali laudes]]* (skjønt tilskrives til Wipo er ikke sikker). Dette var en av fem liturgiske sekvenser som ikke ble strøket da den katolske kirke hadde en revisjon av sine liturgiske bøker i 1570.

Wipo er representert med en salme i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Litteratur
### Wipos verker
* Breslau: *Wiponis Gesta Chuonradi II ceteraque quae supersunt opera* (Hanover, 1878; tysk oversettelse av Pfluger, Berlin, 1877; Wattenbach, Leipzig, 1892).

### Referanselitteratur
*Aasmundtveit, Anne Kristin (1995): *Biografisk leksikon til Norsk Salmebok og Norsk Koralbok*, Verbum forlag, Oslo, ISBN 82-543-0573-0. Side 14.
* Fornaçon, S. (1963): «Wipo. Fortan Wigbert von Solothurn» i: *MGD* **17**, s. 8–12.

## Referanser
Home for Christmas

**«Home for Christmas»,** norsk versjon: **«Jula hjemme»**, er en norsk julesang fra 2010 som fremføres av artisten Maria Mena. Mena har skrevet sangen og den engelske teksten sammen Martin Sjølie, mens Trygve Skaug har skrevet den norske teksten. Sangen var tittelsporet til filmen *[[Hjem til jul (film)|Hjem til jul]]* og toppet VG-lista i 2010 og på nytt igjen i 2017. Den norske versjonen ble første gang fremført julen 2016 og kommersielt utgitt fire år senere.****

## Om sangen
«Home for Christmas» ble første gang utgitt i november 2010. Ved utgivelsen fikk sangen gode kritikker, blant annet fra *[[VG]]s*  som ga sangen terningkast 6. «Det er kun én ting å si om Maria Menas nye sang – vidunderlig. Eller vakkert», kommenterte Østbø.

Også blant lytterne har sangen blitt populær. Siden utgivelsen i 2010 har sangen nærmest blitt en juleklassiker i Norge, som en av svært få nyere norske julesanger. «Home for Christmas» har dukket opp på VG-lista hver eneste jul siden utgivelsen, og i 2017 toppet sangen VG-lista for andre gang. Samme år var også sangen den nest mest strømmede julesangen i Norge, bare slått av Mariah Carey og «All I Want for Christmas Is You».

## Norsk versjon
Etter ønske fra Maria Mena skrev dikter og musiker Trygve Skaug i 2016 en norsk tekst til sangen, kalt «Jula hjemme». Mena og Skaug fremførte den norske versjonen første gang under *[[P3morgen|P3morgens julefrokost]]* julen 2016.

I desember 2020 ga de to den norske versjonen sammen. Den norske versjonen er prodsert av Olav Tronsmoen.

## Listeplasseringer

### Engelsk versjon: «Home for Christmas»

Høyeste plassering på VG-lista hvert år:

### Norsk versjon: «Jula hjemme»
Maria Mena og Trygve Skaug

## Referanser
Arendal Jiu Jitsu klubb

**Arendal Jiu Jitsu klubb** er en av Norges største Jujutsu-klubber, etablert i 1980.

Stilarten klubben utøver er En Shin Ryu, og klubben har rundt 150 medlemmer (2010). Treningene foregår i Kajakklubbens lokaler ved sjøen på motsatt side av Maxis på Ormetjern.

## Grupper
Treningen deles inn i tre deler:
*Barn (1-13 år)
*Ungdom (13-17 år)
*Voksne (17 år og oppover)

## Medlemskap
Klubben er medlem av:
* Norges Idrettsforbund (NIF)
* En Shin Ryu Jiu Jitsu (ESR)
* Scandinavian Budo Association (SBA)
* International Bujutsu University (IBU)

## Eksterne lenker
*
Stubbesekkeedderkopp

**Stubbesekkeedderkopp** (*Clubiona brevipes*) er en av edderkoppene i gruppen sekkeedderkopper (Clubionidae). 

## Utseende
Stubbesekkeedderkopp er en middelsstor, noe avlang  edderkopp. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene er omtrent jevnstore og ordnet i to tverr-rekker. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
De bygger ikke fangstnett, men jakter ute i det fri, vanligvis om natten. De bygger seg et sekk- eller rørformet skjulested av edderkoppsilke under steiner, mellom død vegetasjon eller lignende steder. Hunnene lager et reir av gress og blader, holdt sammen med silkespinn. Her legger den eggene sine.

## Litteratur
* W. Nentwig, A. Hänggi, C. Kropf & T. Blick (Hrsg.): *Spinnen Mitteleuropas – Bestimmungsschlüssel*, slekten (gattung) ''Clubiona'' (tysk)

## Eksterne lenker
* 
* Clubionidae – edderkopper.net  (norsk)
Gurid Almenningen

**Gurid Almenningen** (1892–1990) var en norsk politiker (Ap).

Hun tok kveldskurs i norsk og regning i 1910 og var elev ved Voss folkehøgskule 1911–1912. Hun var ansatt i Voss bokhandel 1915–1916, drev egen mote- og broderiforretning på Voss 1916–1920, var hjemmeværende husmor fra 1920 og noterte butikkpriser på Voss for Statistisk sentralbyrå 1962–1966.

Almenningen var med på å stifte Voss Arbeiderkvinnelag i 1924, og var styremedlem 1924–1932 og formann 1933–1951. Hun var også styremedlem i Hordaland Arbeiderparti 1933–1940 og 1945–1949. Hun var medlem av Voss kommunestyre 1947–1951 og innehadde en rekke offentlige verv i kommunen. Almenningen var 2. vararepresentant til Stortinget fra Hordaland 1950–1953 og 1. vararepresentant 1954–1957, og møtte fast for Jakob Martin Pettersen 1953–1955. På Stortinget møtte hun samtidig som Sjur Lindebrække (H), som Almenningen var barnepike for i ungdommen, og skal da ha uttalt: «Vær snill med han Sjur. Han var slik en god gutt!»

Hun ble tildelt Kongens fortjenstmedalje i sølv i 1969.

## Referanser


## Eksterne lenker
*
Utvekslingsstudent

En **utvekslingsstudent** er en student som er immatrikulert ved et universitet eller høyskole som tar deler av studiene i utlandet. Som regel er utvekslingen organisert av læreinstitusjonen, men i enkelte tilfeller kan studenten organisere utveksling på egen hånd. Det er mulig for både unge voksne og voksne å studere i utlandet, noe som tilrettelegges av ulike utvekslingsorganisasjoner. 

## Norske studenter på utveksling i utlandet - Historisk utvikling

## Kostnader og økonomisk støtte
En del utenlandske universiteter, spesielt i USA og Australia, krever skolepenger av utenlandske studenter. En utvekslingsavtale med ditt norske studiested kan imidlertid gjøre at du blir fritatt for å betale skolepenger. Lånekassen støtter utvekslingsopphold så lenge utdanningen godkjennes av læreinstitusjonen i Norge. For å få økonomisk støtte kreves det blant annet at man innehar generell studiekompetanse og er norsk statsborger. Dersom det må betales skolepenger gis også støtte til dette av Lånekassen i form av lån og stipend. 

## Oppfølging og støtte
Association of Norwegian Students Abroad ofte forkortet *ANSA* er en organisasjon for norske studenter i utlandet. Organisasjoner har over 9 000 medlemmer og over 600 tillitsvalgte i over 90 land. Ansa rådgir studenter og har også sosiale arrangementer for norske studenter i utlandet.

## Referanser


## Eksterne lenker
* ANSA sin hjemmeside
*Utvekslingsorganisasjoner som er godkjent for støtte fra Lånekassen
Vertshuset Jamaica

***Vertshuset Jamaica*** (orig: *Jamaica Inn*) er en britisk drama-miniserie som gikk på ITV i 1983. Serien handler om en ung kvinne som hjelper sin onkel og tante med å drive et vertshus beliggende ved den engelske kysten. Hun merker straks at det er en tunge stemningen på stedet og oppdager senere at hennes onkel driver med vrakplyndring. De ledende rollene spilles av Jane Seymour, Patrick McGoohan og Trevor Eve. Serien var regissert av Lawrence Gordon Clark og basert på Daphne du Mauriers roman med samme tittel fra 1936.

Serien ble sendt på NRK i 1985.

## Handling
Handlingen er lagt til Cornwall, England i 1810. Mary Yelland skal bo hos sin tante og onkel, som driver vertshuset Jamaica Inn. Allerede på vei dit får hun høre at vertshuset har dårlig rykte på seg og at alle anstendige mennesker burde holde seg langt unna stedet. Da hun kommer dit merker hun raskt at det hviler en tung stemning over stedet. Det viser seg at vertshuset skjuler fryktelige hemmeligheter og at hennes drikkfeldige onkel er leder for en gruppe som driver med piratvirksomhet.

## Rollebesetning
* Jane Seymour – Mary Yellan
* Patrick McGoohan – Joss Merlyn
* Trevor Eve – Jeremiah 'Jem' Merlyn
* John McEnery – Reverend Francis Davey
* Billie Whitelaw – Aunt Patience
* Vivian Pickles – Martha Yellan
* Peter Vaughan – Squire Bassatt

## Referanser


## Eksterne lenker
*
Vassbotnbrua

**Vassbotnbrua** er to parallelle motorveibruer på E18 sør i Vestfold. Betongkassebruene over Kjoseveien er 305 meter lange, 60 meter høye og har til sammen fire kjørefelt.

## Referanser
Atzmon

**Atzmon** kan vise til:

* Anat Atzmon – israelsk sanger/ skuespiller
* Gilad Atzmon (født 1963) – en israelsk-engelsk jazz-saksofonist
* Moshe Atzmon (født 1931) – dirigent
Beynonmedaljen

**Beynonmedaljen** er en forskningspris innen fysikk som deles ut av EISCAT. Prisen deles ut til de forskere som utmerker seg innen ionosfæreforskning, og er oppkalt etter Granville Beynon. 

## Prisvinnere
* 2017 – Ryoichi Fujii
* 2010 – Asgeir Brekke
* 2009 – Gudmund Wannberg
* 2008 – Markku Lehtinen
* 2007 – Nobuo Matuura
* 2006 – Henry Rishbeth 
* 2004 – Jürgen Röttger for opprettelsen av EISCAT-radaren i Longyearbyen
* 2003 – Tauno Turunen for sine teknikker for *Incoherent Scatter Radar*
* 2002 – Tor Hagfors for sitt arbeid for EISCAT og ionosfærefysikk. 

## Eksterne lenker
* eiscat.se Beynon Medals
Tramteatrets krøniker

***Tramteatrets krøniker*** er en samleplate med Tramteatret, utgitt i 1995. Albumet inneholder også noen sketsjer med *Randi & Ronni*.

## Sporliste

# «Serum Serum» (Arne Garvang/Terje Nordby), (*(Her kommer) Pelle Parafins Bøljeband/Serum Serum*)
# «Randi og Ronnis brekk»
# «Det lærer du ikke» (Anders Rogg/T. Nordby), (*[[Pelle Parafins Bøljeband (album)|Pelle Parafins Bøljeband]]*)
# «Randi tenker»
# «Aviser er no' herk» (A. Garvang/T. Nordby), (*[[Pelle Parafins Bøljeband (album)|Pelle Parafins Bøljeband]]*)
# «Gjøk til besvær»
# «Nye bøljer» (A. Garvang/T. Nordby), (*[[Pelle Parafins Bøljeband (album)|Pelle Parafins Bøljeband]]*)
# «Memories (R&R)»
# «Motorvei» (A. Rogg/T. Nordby), (*[[Pelle Parafins Bøljeband (album)|Pelle Parafins Bøljeband]]*)
# «Iddiot»
# «Frisco» (A. Rogg/T. Nordby), (*[[Back to the 80’s (album)|Back to the 80’s]]*)
# «Bekjennelse (R&R)»
# «Frida Frosk» (A. Garvang/T. Nordby), (*[[Pelle Parafins Bøljeband (album)|Pelle Parafins Bøljeband]]*)
# «Love Story (R&R)»
# «Oj vad det viftar» (A. Rogg/T. Nordby), (*[[Back to the 80’s (album)|Back to the 80’s]]*)
# «Lille Kåre» (John Nyutstumo/A. Rogg), (*[[Tramteatret (album)|Tramteatret]]*)
# «Fisherman's Friend» (Souza/Tramteatret)
# «Huskatteblues» (T. Nordby), (*[[Deep Sea Thriller …og enda mer]]*)
# «Engangssang» (A. Garvang/T. Nordby), (*[[Tramteatret (album)|Tramteatret]]*)
# «Det enkleste er pistol» (T. Nordby), (*[[Tramteatret (album)|Tramteatret]]*)
# «Æ og du» (Kine Hellebust/Ted Ström), (*[[Back to the 80’s (album)|Back to the 80’s]]*)

## Eksterne lenker
* Tramteatrets krøniker
Langs fjorden

***Langs fjorden*** er et musikkalbum med Ivar Medaas, utgitt i .

## Sporliste
# «Pizza og pote»
# «Tunellferie»
# «Kjære Bruvik»
# «Matrosen»
# «Oldefar»
# «Etter ein fest»
# «Tunnel på tunnel»
# «Brua»
# «Bille og bale»
# «I hine hårde dagar»
# «Snøggbåten drar forbi»
# «Utkant»

## Referanser


## Eksterne lenker
*
Eva Berglund

**Eva Berglund** (født 14. februar 1984 i Jönköping) er en svensk langdistansesvømmer, som spesialiserer seg i disiplinen maratonsvømming (5 og 10 kilometer åpent vann).

Berglund har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 18 med tiden 2:01:05 i sitt eneste løp, 10 kilometer, åpent vann. I tillegg til å være utøver i OL, har hun også deltatt i en rekke andre mesterskap, blant annet EM i 2006 da hun ble nummer 11 på 5 kilometer. Hun bor og trener i Frankrike, og har dermed deltatt i flere franske nasjonalmesterskap.

## Referanser


## Eksterne lenker
*
Marcus Piehl

**Marcus Piehl** (født 1985) er en svensk tidligere svømmer, som spesialiserte seg i disiplinen fristil.

Piehl har ingen større individuelle internasjonale resultater, og fikk sin olympiske debut da han representerte Sverige under Sommer-OL 2008. Her ble han nummer 5 på distansen 4 x 100 meter fri. I tillegg til å være utøver i OL, har han også deltatt i en rekke VM og EM, og har blant annet tre gull fra diverse stafetter i EM, samt sølv fra VM i Shanghai i 2006.

## Referanser


## Eksterne lenker
*